Morné du Plessis

Morné du Plessis OIS (21 Oktober 1949, Vereeniging - ) is 'n oud-Springbokrugbyspeler en -kaptein. Hy is een van Suid-Afrika se bekendste rugbyspelers; op én van die veld. Hy was Suid-Afrika se ses-en-dertigste Springbokkaptein.

 Agtergrond 
Sy pa, Felix du Plessis, was ook 'n Springbokspeler én -kaptein terwyl sy ma, Pat du Plessis, 'n Springbok-hokkiespeler en -kapteine was. Twee van haar broers het Suid-Afrika in sokker verteenwoordig. Morné het ook uitgeblink op die krieketveld. Hy het die Suid-Afrikaanse skolekrieketspan gehaal, maar kon nooit die Cravenweekspan vir rugby haal nie. Hy was in Grey-kollege op hoërskool en het daarna by Universiteit Stellenbosch gaan studeer. Hy het ook in 1974 en 1975 as snelbouler vir die Westelike Provinsie se krieketspan gespeel.

 Rugbyloopbaan 
duimnael|links|Universiteit Stellenbosch se Wilgenhof koshuis, waar Morné du Plessis loseer het
Hy was kaptein van Westelike Provinsie se onder-20-span, eers as slot en later as agsteman. Hy was twintig jaar oud toe hy in 1970 die eerste keer vir Westelike Provinsie uitgedraf het en het 112 wedstryde vir hulle gespeel – 103 as kaptein. Morné was 21 jaar oud toe hy in 1970 die eerste keer vir die Springbokspan gekies is vir die toer na Australië. Hy het in drie toetse gespeel op die toer. In 1974 speel hy in slegs twee toetse teen die Britse Leeus tuis en twee toetse teen die Franse in Frankryk.

In 1975 was hy die eerste keer Springbokkaptein teen die Franse in Suid-Afrika, 'n posisie wat hy behou het tot sy uittrede in 1980. In 1976 wen die Springbokke die toetsreeks 3-1 teen die All Blacks in Suid-Afrika en in 1980 maak hulle weer so teen die Britse Leeus in Suid-Afrika. Hy lei ook die Springbokke tot oorwinning oor die 1977 Wêreldvyftiental en in 1980 oor die Jaguars (die vermomde Argentynse span) deur albei toetse te wen.

Morné was ook deel van die bestuurspan van die suksesvolle Wêreldbekerwenspan van 1995.

 Omstrede voorvalle 
Daar was twee voorvalle wat die Suid-Afrikaanse rugbypubliek nie sommer sal vergeet van Morné nie: in 1975 tydens die proewe slaan hy Kleintjie Grobler met die vuis dat dié met 'n draagbaar van die veld af is. Dié dag het Morné 'n sogenaamde "meanie" geraak. Na die voorval land Morné in Kaapstad en word buite die lughawegebou begroet deur 'n ondersteuner met die woorde: Let me shake the hand that shook the world.

Die Noord-Transvaalse rugbyondersteuners sal nooit die 1977-voorval op Loftus Versfeld vergeet waar hy hul gunsteling, Naas Botha, hard geduik het nie. Naas moes die veld verlaat.

Morné is baie dinge genoem in sy loopbaan, onder andere 'windskermveër' deur die Franse, 'moffie' en 'maureen' deur die Transvaalse rugbypubliek en 'skruminspekteur' deur die res van die land.

Morné word deur die hele rugbywêreld gerespekteer.

 Statistiek 
Morné het in 22 toetse gespeel, 15 keer as kaptein, en in dié 15 wedstryde het sy span 43 drieë gedruk waarvan hy self drie gedruk het.

 Opponente  Resultate  Posisie  Drieë  Datum  Plek   19 – 11  Agsteman    17 Julie 1971  Sydney-krieketveld, Sydney   14 – 6  Agsteman    31 Julie 1971  Brisbane Exhibition Ground, Brisbane   18 – 6  Agsteman    7 Augustus 1971  Sydney-krieketveld, Sydney   3 – 12  Agsteman    8 Junie 1974  Nuwelandstadion, Kaapstad   9 – 28  Flank    22 Junie 1974  Loftus Versfeld, Pretoria   13 – 4  Agsteman    23 November 1974  Stade Municipal, Toulouse   10 – 8  Agsteman    30 November 1974  Parc des Princes, Parys   38 – 25  Agsteman    21 Junie 1975  Vrystaatstadion, Bloemfontein   33 – 18  Agsteman  1  28 Junie 1975  Loftus Versfeld, Pretoria   16 – 7  Agsteman    24 Julie 1976  Kings Park-stadion, Durban   9 – 15  Agsteman    14 Augustus 1976  Vrystaatstadion, Bloemfontein   15 – 10  Agsteman    4 September 1976 Nuwelandstadion, Kaapstad   15 – 14  Agsteman    18 September 1976  Ellispark-stadion, Johannesburg Wêreld XV  45 – 24  Agsteman    27 Augustus 1977  Loftus Versfeld, Pretoria Suid-Amerika  24 – 9  Agsteman    26 April 1980  Wanderersstadion, Johannesburg Suid-Amerika 18 – 9  Agsteman  1  3 Mei 1980  Kings Park-stadion, Durban   26 – 22  Agsteman    31 Mei 1980  Nuwelandstadion, Kaapstad   26 – 19  Agsteman    14 Junie 1980  Vrystaatstadion, Bloemfontein   12 – 10  Agsteman    28 Junie 1980  Boet Erasmus-stadion, Port Elizabeth   13 – 17  Agsteman    12 Julie 1980  Loftus Versfeld, Pretoria Suid-Amerika  30 – 16  Agsteman  1  25 Oktober 1980  Prince of Wales Cricket Club, Santiago   37 – 15  Agsteman    8 November 1980  Loftus Versfeld, Pretoria

Lees ook
Adolf-kurwe

 Bron 
 30 Super Springboks. Paul Dobson. 1995. 

 Eksterne skakels 


Kategorie:Afrikaners
Kategorie:Springbokkapteins
Kategorie:Suid-Afrikaanse krieketspelers
Kategorie:Geboortes in 1949
Kategorie:Lewende mense
Kategorie:Alumni van Grey-kollege